නූතන වහල් සමාජ ක්‍රමය
ලෝකයේ බහුතරයක් පිරිස මේ මොහොතේ පවතින සමාජ ක්‍රමය ධනවාදී සමාජ ක්‍රමය  ලෙස අවබෝධ කොට ගෙන සිටී ඒ බව අධ්‍යාපන ආයතන මගින්  සමාජය වෙත කාවද්දනු ලබයි 

ඇත්තෙන්ම සමාජ ක්‍රමයන් පිලිබදව කතිකාව ගොඩ නැගෙන්නේ මාක්ස්වාදය කේන්ද්‍ර කොට ගෙන බව අප පිලිගත යුතුය. එහි ප්‍රධානතම පුරෝගාමීන් වනුයේ හෙගල් , මාක්ස් , එංගල්ස් ඇතුළු කණ්ඩායම් විසිනි . එහිදී ඔවුන්ගේ තක්සේරුව අනුව වැඩවසම් සමාජ ක්‍රමයෙන් ඉක්බිතිව ගොඩ නැගීමට නියමිත සමාජ ක්‍රමය වනුයේ ධනවාදී සමාජ ක්‍රමයයි 

ධනවාදී සමාජ ක්‍රමයේ අරටුව ගොඩ නැගෙනුයේ ශ්‍රම අතිරික්ත වටිනාකම සොරා ගැනීමෙන් සිදු කරනු ලබන ප්‍රාග්ධන සමිච්ජ ගත කරණයයි මෙම සමාජ ක්‍රමය ලොව පුරා සියළු සීමා මායිම් විවර කරනු ලබන අතර එය තීර්ව වනුයේ වාෂ්ප ඇන්ජිම සොයා ගැනීමෙන් පසුව 

ධනවාදී සමාජ ක්‍රමයේ මූලික ලක්ෂණ හැදෑරීම උදෙසා කොමියුනිට්ස් පක්ෂයේ ප්‍රකාශනය සහ කොමියුනිට්ස්වාදයේ මූලධර්ම යන මූලික කෘති දෙක මෙන්ම කාල්මාර්ක්ස් විසින් රචිත ප්‍රාග්ධනය යන මූලික කෘතිය පරිශීලනය කිරීමෙන් හදුනා ගත හැකිය. මාක්ස් සහ එංගල්ස්ගේ විග්‍රහයන් වලට අනුව ධනවාදී සමාජ ක්‍රමය තුල ගොඩ නැගෙන අර්බුධයන්ට විසදුමක් ලෙස සමාජවාදී සමාජ ක්‍රමය අතරමැදි සමාජ ක්‍රමයක් ලෙස ගොඩ නැගී කොමියුනිට්ස් සමාජ ක්‍රමයේ අඩිතාලම ගොඩ නගනු ඇති බවයි 

එහෙත් අප වර්තමාන සමාජ ක්‍රමය නිසි ලෙස විමසා බලන කල එය ධනවාදී සමාජ ක්‍රමය නොව " නූතන වහල් සමාජ ක්‍රමය ලෙස හදුනා ගත හැකිය මෙම නූතන වහල් සමාජ ක්‍රමයේ මූලික ලක්ෂණය වනුයේ ප්‍රාග්ධන සමුච්ජ ගත කරනුයේ ශ්‍රම අතිරික්ත වටිනාකම මත නොව  එහි මූලික උපකරණය වනුයේ යුද්ධයයි. නූතන වහල් සමාජ ක්‍රමය තුලින් මිනිසුන් බෙදා වෙන් කිරීම තව තවත් තීර්ව කරනු ලබයි 

ඒ අනුව නූතන වහල් සමාජ ක්‍රමය තුල මිනිසුන් ජාති , කුල , ආගම ,කලාපීය  සුදු , කලු  ආදී එකී නොකී සමාජ , ආර්ථික , දේශපාලන ,සංස්කෘතික ආගමික සංස්ථාවන්ට ගාල් කරනු ලබන අතර මානව සමගිය සුනු විසුනු කරනු ලබයි එහෙත් ධනවාදී සමාජ ක්‍රමය තුලදී අපේක්ෂා කරනු ලැබුවේ  පංතිමය බෙදීමකි ධනවාදයේ උච්ච අවධිය වන විට  පංතිමය බෙදීම ශූන්‍යව නිර්ධන සහ ධනපති යන බෙදීම සමාජය තුල ස්ථාපිත වනු ඇතැයි අපේක්ෂා කරන ලදි.

ඉපැරණි වහල් සමාජ ක්‍රමය තුල වහලා තමන් වහලෙකු වග නොදන්නා අතර නූතන වහල් සමාජ ක්‍රමය තුල ජීවත් වන වහලාද තමන් වහලෙකු වග නොදන්නා කම ඉපැරණි වහල් සමාජ ක්‍රමයේ සහ නූතන වහල් සමාජ ක්‍රමයේ අනුගත ලක්ෂණයකි 

ඉපැරණි වහල් සමාජ ක්‍රමයේ වහලා යදම් වලින් බැද තබන ලද අතර නූතන වහල් සමාජ ක්‍රමයේ වහලා ජාතිය , ආගම , කුලය වර්ණය මෙන්ම කලාපීය යන සමාජ යදමින් බැද තබා ඇත මේ අනුව ඉපැරණි වලා බැද තබන ලද යදම් දර්ෂණය වූ අතර නූතන වහලාගේ යදම් පියවි ඇසට දර්ෂණය නොවීම මෙම සමාජ ක්‍රමයන් දෙක තුල පවතින වෙනස්කමයි 

“මා මෙයින් ධනවාදී සමාජ ක්‍රමය ශිෂ්ට සමාජ ක්‍රමයක් දක්වා ඔසවා නොතබමි. එහෙත් සැබෑ ධනේෂ්වර සමාජය අශිෂ්ට වන්නේ අතිරික්ත ශ්‍රමය “උඹලා අපෙන් හොරා කනවා නොවේදැයි” ප්‍රස්න කිරීමට තරම් මානව සමාජය දියුණු වේ යැයි උපකල්පනය කළ නිසා ය. ප්‍රාග්ධනය විසින් සියළු චීන මහා ප්‍රාකාර බිඳ හෙළනු ඇතැයි අපේක්ෂා කළේ ගෝත්‍රික , වහල් , වැඩවසම් ක්‍රමයන්, ලෝකයේ අධිපති මතවාදී තලයේ දී අහෝසි වනු ඇතැයි යන්න පිහිටා ඇති කරගත් උපකල්පනයන් ඔස්සේ විය යුතුය.” 

මාගේ තේරුම් ගැනීමට අනුව අප මේ ගත කරමින් සිටින්නේ “නූතන වහල් සමාජ ක්‍රමයක් ” ය යන්න මා දරන අදහස වේ. මා එවැනි අදහසකට එළැඹෙන්නේ ඇයි ද යන්න ඔබ සැම ඉදිරියේ පැහැදිලි කළ යුතු වන්නේ ය. සමස්ථයක් ලෙස බොහෝ සංකල්ප ( දේශපාලන , සමාජ , ආර්ථික ) න්‍යායාත්මක පදනමින් ධනේෂ්වර සමාජ ක්‍රමයක පදනම්ව  බිහිව ඇති බව අවධාරණය කරමින්, එම මූලික සංකල්පය හා එකග නො වීමේ මූලික පදනම් ඔබ අභිමුව තැබිය යුතුව ඇත .

ඇයි මා මේ සමාජ ක්‍රමය ධනේෂ්වර සමාජ ක්‍රමයක් ලෙස පිලි නොගන්නේ ? 
එම ප්‍රස්තුතයට පිවිසීමට අප ධනේෂ්වර සමාජ ක්‍රමයක පිහිටිය යුතු මූලික සංකල්පයන් පිළිබදව  සියුම් වටහා ගැනීමක් ඇති කර ගත යුතු ය.

ධනේෂ්වර සමාජයක පිහිටිය යුතු මූලික සංකල්ප මොනවාදැයි විග්‍රහ කිරීමට යාම මෙම ලියැ විල්ලේ අරමුණ නොවන  අතර මා මෙහි දී සලකා බලනුයේ  මූලික සංකල්පයන් මත පදනම්ව මේ පවතින සමාජ ක්‍රමයේ ක්‍රමික විකාශනයත් පදනම් කොට ගෙන වර්තමානය වන විට ක්‍රමයක් ලෙස පසුවන සමාජ අවධිය  පිලිබඳ සරළ චිත්‍රයක් ගොඩ නඟා ගැනීමට යි.

සමස්ථයක් ලෙස ලෝකයේ උපරි ව්‍යුහයේ මානව තාක්ෂණික පද්ධති (මාර්ග, ප්‍රවාහන ඇතුළු මිනිසා වර්තමානයේ භාවිතා කරන තාක්ෂණික මෙවළම් )  ටික අයින් කොට බැලූ කල සමස්ථ ලෝක පද්ධතිය පුරාම වෙලා ගෙන පවතින්නේ ගෝත්‍රික ,වහල් සහ වැඩවසම් සමාජයන් හී මූලයන්ය.

ඕනෑම දියුණු තත්වයක දී එවැනි මූලයන් තිබිය හැකි යැයි යමෙකුට තර්ක කළ හැකි උව ද ඒවා බහුතර සමාජයන් හී  අධිපති තත්වයේ පැවතීම සරළ කොට තැකිය නො හැකි ය.

සිංගප්පූරුවේ ඇතුළු බොහෝ රටවල තවමත් දණ්ඩණ ක්‍රමවේදයක් ලෙස කස පහර ලබා දීම නෛතිකව පිළිගැණීම සමස්ථ මානව සංවර්ධනයේ සමාජ තත්ත්වය පිළිබිඹු නො කරන්නේ යැයි කිව හැකි ද ? තර්ක කළ හැකි ද ?

ආගමේ නාමෙන් ගෙළ සිඳ කදින් වෙන් කරන ලද, හිස කෙස් වැටියෙන් ඉහලට ඔසවා වීරත්වය ප්‍රදර්නය කරන මිලේච්ඡ මිනිසුන් බහුතරයක් වෙසෙන්නේ නම්, එම බහුතර සමාජ පද්ධතිය තුල ක්‍රියාත්මක වන ක්‍රමය ධනවාදී වන්නේ කෙසේද ?

මා මෙයින් ධනවාදී සමාජ ක්‍රමය ශිෂ්ට සමාජ ක්‍රමයක් දක්වා ඔසවා නොතබමි. එහෙත් සැබෑ ධනේෂ්වර සමාජය අශිෂ්ට වන්නේ අතිරික්ත ශ්‍රමය “උඹලා අපෙන් හොරා කනවා නොවේදැයි” ප්‍රස්න කිරීමට තරම් මානව සමාජය දියුණු වේ යැයි උපකල්පනය කළ නිසා ය. ප්‍රාග්ධනය විසින් සියළු චීන මහා ප්‍රාකාර බිඳ හෙළනු ඇතැයි අපේක්ෂා කළේ ගෝත්‍රික , වහල් , වැඩවසම් ක්‍රමයන්, ලෝකයේ අධිපති මතවාදී තලයේ දී අහෝසි වනු ඇතැයි යන්න පිහිටා ඇති කරගත් උපකල්පනයන් ඔස්සේ විය යුතුය. මෙවැනි තවත් නිදසුන් බොහෝමයක්  ලෝකය තුලින් දැකීමට මතු පිටින් ක්‍රියාත්මකව පවතී. බොහෝ රටවල , කලාපවල යුධ වදිමින් ලක්ෂ ගණනින් මිනිසුන් මරා ගනිමින් සිටී. ලිංගික වහලුන් ලෙස තවමත් කාන්තාවන් විකුණන සමාජ තත්වයන් මිහිපිට පවතී. ලොව වෙසෙන බහුතර මිනිසුන්ට තවමත් මූලික මිනිස් අයිතිවාසිකම් අහිමිව ඇත.

මගේ අදහසට අනුව නම් මේ සියවස් ගණනක් තුල ක්‍රියාත්මක ධනේෂ්වර සමාජ ක්‍රමය ක්‍රමික විකාශනයකට ලක් වූයේ නම්, මේ වන විට ලෝකයේ කිසිම සමාජයක , සමාජ පද්ධතියක ඔවුන්ගේ අධිපති මතවාදයන් , ගෝත්‍රික , වහල් වැඩවසම් සමාජ ක්‍රමයන්ගේ සමාජ තත්වයෙන් ඉතා ඉහල සමාජ තත්වයක පිහිටිය යුතුය.

බොහෝ අයගේ වටහා ගැනීමට අනුව ධනේශ්වර සමාජ ක්‍රමය නිරන්තර අර්බුදයන්ට ලක් වේ. එය සැබෑවකි. ධනේෂ්වර සමාජ ක්‍රමය නිරන්තර සමාජ අර්බදයන්ට ලක් වන්නේ ප්‍රාග්ධන සමුච්ඡගත කරනය නිසාවෙනි.

එවැනි අර්බුදයන් පවතින විට එය ධනේෂ්වර සමාජ ක්‍රමයට ප්‍රශ්නයක් වන්නේ සමස්ථ ආර්ථික ක්‍රියාවලියම ජාල ගතව පවතින බැවින් ලෝකයේ කොයි මුල්ලක හෝ ගැටුමක්  පවතින්නේ නම්, එය වහ වහා සමනය කරනුයේ ධනේෂ්වර සමාජයේ ගැටුම් අවමව පවත්වා ගැනීම සමාජ ක්‍රමයක් ලෙස ලබන දියුණුවක් වශයෙනි.

නමුත් ලෝකයේ පවතින බොහෝ ගැටුම්වල මූලයන් ගෝත්‍රික, වහල් , වැඩවසම් මූලයන් ගන්නේ නම් ඒ පිළිබදව මෙම සමාජ ක්‍රමය ධනේෂ්වර සමාජ ක්‍රමයක් යයි තක්සේරුවක සිටින අය නැවත සිතා බැලිය යුතු බවයි මාගේ අදහස.

ධනේෂ්වර සමාජ ක්‍රමයක පවතින අර්බද සහ මෙම අර්බුදයන් එකක් කොට නො සැලකිය යුතු බව යි මගේ අදහස. වාස්ථවික සමාජ අර්බුද සහ ධනේෂ්වර සමාජයක අර්බුදයන් අතර විශාල පරතරයක් පැවතිය යුතු ය යන්න මාගේ අදහස යි.

ධනේෂ්වර සමාජයේ උච්ඡ අවධියේ ගැටුම වන්නේ අතිරික්ත ශ්‍රම වටිනාකම අනුව සාධාරණය ඉෂ්ඨ කරනු ! යන්නයි. නියම ධනපති සමාජ ක්‍රමයක ධනපතියන් ඊට එකඟ නො වන්නේ ඔවුන්ගේ පැවැත්ම අතිරික්ත ශ්‍රම වටිනාකම මත පදනම්ව පවතින නිසාවෙනි.

ලෝකය පුරා පවතින ගෝත්‍රික , වහල් , වැඩවසම් මූලයන් හී පිහිටා පවතින අර්බුධයන්,ධනේෂ්වර අර්බුධයන් සේ වටහා ගැනීම  අපගේ පමණක් වැරදීමක් නොව මතු පරම්පරාවටම කරනු ලබන වැරැද්දක්ද වන්නේය  එබැවින් අප මේ අර්බුධයන්ගේ අර්බුධයන් ගවේශණය කළ යුතු වන්නේම ය.

මෙතුවක් මා විසින් ප්‍රස්තුතයට නැගුවේ ව්‍යවහාරික ලෝකය තුල උපරි ව්‍යුහයේ පවතින අර්බුධයන්ගේ මූලයන් ස්මතු කොට ගැනීම වෙනුවෙනි

ඒ හා සාපේක්ෂව නැගෙණහිර සිට බටහිර පරාෂයක් පුරාවට විහිදී ඇති දේශපාලනයේ පවතින අශිෂ්ඨ සමාජ ක්‍රමයන් හී ගැබ්ව පවතින බවක් නොපෙනේද ?

ධනේෂ්වරයේ මුදුන් මල් කඩ විදියට බොහෝ අය හිතන් හිටපු අමේරිකාවේ ට්‍රම්ප් සම්ප්‍රාප්තිය පිළිබදව අද බොහෝ අය මුනිවත රකිති. දියුණු යැයි කියන්නා බටහිර රාජ්‍යයන්ගේ සිට ආසියාවේත් , මැදපෙරදිග කලාපය මෙන්ම ලෝකයේ බොහෝ කලාප වලත් මතු පිටට පැමිණ ඇත්තේ දියුණු ධනේෂ්වර සමාජ ක්‍රමයක මිනිසුන්ගේ සමාජ ප්‍රශ්න නො වන බවට තවත් බොහෝ නිදසුන් සපයා ගත හැකිව තිබේ.

මේ වන විට ලෝකයේ බොහෝ කලාපවල මිනිසුන්ගේ සමාජ සංවර්ධනය සලකා බලන කල උසස් සමාජ ජීවන පද්ධතියක් ගත කරනුයේ ඉතාමත් අතලොස්සක් වූ භූමි භාගයක වෙසෙන මිනිසුන්  පිරිසක් පමණි. එහෙත් ඔවුන්ට ද ඒ සදහා විශාල ශ්‍රමයක් , පරිශ්‍රමයක් දරන්නට සිදුව තිබේ.

ඔවුන් , ඔවුන්ගේ දෛණික පැවැත්ම උදෙසා කාර්ය බහුල වී ඇති තත්වය තුල, සමාජ කතිකාවක් උදෙසා ඇත්තේ සීමිත ඉඩ කඩකි. ඒ ඉඩ කඩින් වැඩි පිරිසක් වැය කරන්නේ තමන්ගේ පෞද්ගලික සතුට වෙනුවෙන්ය.

එවන් ඉහල මිනිසුන්ට ද (බහුතරයකට ) තවමත් නිවරදි මානව නිදහස භුක්ති විඳීමට ඉඩක් ලැබී නොමැත්තේය. ඉන් බහුතරය ඒ සිස්ටම් එක මඟින් සිර කොට තිබෙන්නේය.

ධනේෂ්වර සමාජයේ ඉහල අවධියේ දී මිනිසුන් අනෝමීයත්වයට පත් වන බව සැබෑවකි. එයට මූලික වනුයේ කර්මාන්ත ශාලාව තුල තම කායික,  මානසික ශක්තිය අන්තයටම වැය කරන නිසාවෙනි. එම අනෝමීයත්වය කෙතරම්ද  යත් පුද්ගලයා තමා පිළිබඳ හැගීමක් ඇති වන්නේ භහිශ්‍රාවීය කටයුතු වල දී යැයි සලකණු ලබයි. ඒ ධනේෂ්වර සමාජයක දී මිනිසුන් තමා තමාගෙන් පවා විතැන් වීම සිදු වන්නේ තම ජීවිතය කර්මාන්ත ශාලාව තුල දිය කර හරින බැවිනි. එවන් තත්වයක් තුල හට ගන්නා සමාජ අධිපති ගැටුම් වන්නෙ චේතනය වැඩි කර ගැනීම , උපරිම දෛනික වැඩ කාලයක් පවත්වා ගැනීම වැනි කරුනු පදනම්ව උවද, මේ වන විට ලෝකයේ බහුතර කලාපවල  මිනිසුන්  පත්ව ඇත්තේ වෙනත් ප්‍රශ්න උදෙසා තම කාලයෙන් වැඩි කාලයක් මිඩංගු කිරීම උදෙසාය.

ඒ අතර බහුතර කලාපවල මිනිසුන් ගෝත්‍රික  සමාජ  ක්‍රමයේ මූලයන් හා ගැට ගැසුනු වර්ගවාදී , ජාතිවාදී ,ආගම්වාදී ගැටුම්වලට මැදිව සිටින්නේය. එය මේ නූතන වහල් සමාජ ක්‍රමයේ මූලික ලක්ෂණයකි. එසේ නො වන්නට වැඩවසම් සමාජ ක්‍රමයෙන් පසුව මෙම සමාජ ක්‍රමය ගත කොට ඇති කාල වර්ෂයන්ට අනුව මේ වන විට ලෝකය පුරා ධනේෂ්වර සමාජ ක්‍රම මුල් බැස ගැනීමට අවැසි කාලයටත් වඩා කාලයක් ගත කොට හමාරය. එහෙත් අවාසනාවකට මෙම පවතින සමාජ ක්‍රමය ධනේෂ්වර  සමාජ ක්‍රමය යැයි කිසි සේත් පිළිගත නො හැකි  කරුනු කාරණා බොහෝමයකි.

පවතින කරුණු අනුව මෙම සමාජ ක්‍රමය ඉතා සීමිත ( පවුල් විස්සකට අඩු යැයි තක්සේරු කළ හැකි ) පවුල් පිරිසකගේ ග්‍රහණයට නතුව වසර පන්සීයකට නො අඩු කාලයක් ගත කොට තිබේ . එම පවුල් පැලැන්ති විස්සෙන්  පවුල් දහ තුනක් පමණ මේ වන විට හඳුනාගෙන තිබේ . තිරයේ පසු පස සිට සමස්ථ  ලෝකය තුල  ක්‍රියාත්මක වන්නේ ඔවුන්ගේ  සැලසුම් නම් , යතාර්ථය ලෙස දකින බොහෝ දෑ ඔවුන්ගේ නිර්මිතයන් නම්,  මෙය ක්‍රමික විකාශනයට ලක් වන භෞතිකයක් නොවේ නම් , භෞතිකය ලෙස  දකින දෑ නිර්මිතයන් නම් මෙම සමාජ ක්‍රමය මෙන්ම ලොව පුරා පවතින සමාජ පද්ධති හැදෑරීම් තුලින් ගොඩ නගා ගන්නා ලද බොහෝ න්‍යායන් ගේ පාරිශුද්ධත්වය  යළිත් පිරික්ෂා කොට බැලිය යුතු නොවන්නේද ?

පවුල් විස්සකට අඩු පෙලපත් සමූහයක් විසින් වසර හාර පන්සීයක් ලෝකයේ පාලනය හොබවයි නම් ඒ පිලිබදව සමාජ ක්‍රමයේ වෙනසක් උදෙසා කටයුතු කරනු ලබන , ඒ වෙනුවෙන් දේශපාලනික උපාය උපක්‍රම සොයන ක්‍රියාශීලීන් මේ පිළිබදව ගැඹුරින් සලකා බැලිය යුතු බවයි මාගේ අදහස. මන්ද යත් මෙම පවුල් සමූහයන් විසින් ලෝකයේ කුමන කලාපයේ යුද්ධය පවත්වා ගෙන යනු ලබන්නේ දැයි , කුමන කලාපයේ සාමය පවත්වා ගෙන යනු ලබන්නේදැයි තීරණය කරනු ලබන්නේ නම් අප අත් විඳින , අත් දකින භෞතිකය පූර්ණ සැළසුම් සහගත නිර්මිතයක් නම්, එම නිර්මිත භෞතිකය මත පිහිටා එළැඹෙන නිෂ්චයන් වැරදි  සහගත  වන බැවිනි. මෙවැනි සැළසුම් සහගත භෞතිකයක් ලෝකය තුල පවත්වා ගෙන යනු ලබන්නේ නම් එම සමාජ ක්‍රමය ධනවාදී සමාජ ක්‍රමයක් ලෙස අප තව  දුරටත්  පිලිගත යුත්තෝ වෙමුද ? මෙවැනි සමාජ තත්වයක් වසර පන් හය සීයක් පුරාවට ඉතා සීමිත පවුල් කීපයක් විසින් පවත්වා ගෙන  යනු ලබන්නේ කෙසේ දැයි බොහෝ දෙනෙකුට විමතිය දනවන කරුණක් බව සැබෑවකි එසේම මෙම යතාර්ථය මෙතුවක් කලක් ලොවට සගවා තබා ගැනීමට ඔවුන්ට හැකි වන්නේ කෙසේදැයි යන්න ද උභතෝකෝටිකයකි. එහෙත් ඒ පිළිබදව සරළ යතාර්ථය නම් ඔවුන් ,සියළු දැණුමේ ද , දැණුම නිෂ්පාදනය කරනු ලබන ආයතනවල ද , දැණුම සහ ප්‍රවෘත්ති නිෂ්පාදනයේ ද , ඒවා බෙදා හරිනු ලබන ආයතනවල ද හිමිකාරීත්වය හොබ වනු ලබන්නේ ඔවුන් වීම තුල මෙතුවක් කලක් මෙම යතාර්ථය ලොවට වසන් කොට පවත්වා ගෙන යාම උදෙසා ඔවුන් පොහොසත්ව ඇත.

සියළු සංනිවේදන ජනමාධ්‍ය හසුරුවන්නේ ඔවුන්.  ඒ තුලින් ලොවට සපයන තොරතුරු සහ පණිවිඩ ඔවුන්ගේය, සියළු දැණුම් සීමාවන් තීන්දු කරන්නේ ද ඔවුන් විසින්ය. එසේ නම් මේ කතා කරනු ලබන තොරතුරු ලොවට විවර වනුයේ කෙසේදැයි තවකෙකුට ප්‍රශ්නයක් පැන නගින්නේ නිතැතිනි. එසේම මේ තත්වය අවබෝධ කොට ගත් , ඒ ගැන කතා කළ බොහෝ උගතුන් , බුද්ධිමතුන්, කලා කරුවන්ට අත් වූයේ අකල් මරණයන්ය ඒ අතර  ජෝන් එෆ් කෙනඩි  , බොබ්මාලේ හා මයිකල් ජැක්සන් ඇතුළු  ලොව ප්‍රසිද්ධ බොහෝ පිරිසකගේ ඉරණම තීන්දු වූයේ අවාසනාවන්ත ලෙසටය.

එසේ උවද අන්තර්ජාලය ඔස්සේ සමාජ මාධ්‍ය හරහා මේ තොරතුරු යම් ප්‍රමාණයක් කාන්දුව පවතී. එසේ සමාජ ගත වූ තොරතුරු මත පදනම්ව,  මා මෙම සමාජ ක්‍රමය නැවත කියවීමේදී මාගේ වැටහීම මෙම සමාජ ක්‍රමය සමපාත වනුයේ ධනේෂ්වර සමාජ ක්‍රමය ලෙසට වඩා නූතන වහල්  සමාජ ක්‍රමයක් ලෙසටයි .

මා මෙම ලිපිය ලිවීම තුල මාගේ මූලික සමාජය වගකීමක් ඉටු කර හමාර වන්නේය . මා විසින් මතු කරන ලද මෙම පවුල් හවුලේ ලෝක පාලනය පිළිබදව අවම වශයෙන් දහ පහලොස් දෙනෙකු නැවත සිතා බලන්නේ නම් ඒ පිළිබදව කතා බහක නියැලෙන්නේ නම් ඒ මා  ඉටු කළ කාර්යයේ ඉහල ප්‍රථිඵලයයි.

එබැවින් මා මේ මතු කරනු ලබන රහසිගත ලොව පාලන කතිකාව ලාංකීය දේශපාලනය තුල පිලි ගැනීමට හෝ බැහැර කොට  ගමන් කිරීමට සිදුවන්නේය . එනම් ලාංකීය දේශපාලන භූමිය තුල මෙතන් පටන්  යම් අවකාශයක් හිමි කර ගනු ඇතැයි අපේක්ෂා කරමි .

වමේ දේශපාලනය තුල විසංවාදී දේශපාලනයේ නියැලෙන  කිසිදු ව්‍යාපාරයකට මා මෙහි මතු කරනු ලබන කාරණය මගහැර ඉදිරියට යා නො හැකි වන්නේය . මින් ඔබ්බට ඔවුන් මේ පිළිබදව තව දුරටත් අධ්‍යයනය කළ යුතු වන්නේය , කරුණු රැස් කළ යුතු වන්නේය. මෙවැනි සමාජ තත්වයක අප ජීවත් වන්නේය හෝ මෙය සලකා බැලියුතු කරුණක් නොවන්නේය යන අන්ත දෙකින් එකක පිහිටුවා මිස ඔවුන්ට ඉදිරියට යා නොහැක්කේය. නොමැති නම් මෙතුවක් ඔවුන් කර ගෙන ආ ලෙසට  එක තැන ලැගීමට සිදු වනු ඇත්තේය.

මෙහි ප්‍රධාන ප්‍රස්නය මුණ ගැසෙන්නේ ඉන් අනතුරුවය . මෙම අදහස බැහැර කොට ගමන් ගන්නා උදවියට කිසිදු ගැටළුවක් , අපහසුතාවයක් නොවන නමුත් මේ පිලිබදව සලකා බලන අය , මේ පිලිබඳව සොයා බලන අය, මෙහි යම් සත්‍යතාවයක් පවතින්නේ යැයි  අවබෝධ කර ගනු ලබන්නේ නම් ,ඔවුන්ට වත්මත් සමාජ කියවීම පිළිබදව නව මානයකට පිවිසීමට සිදු වනු ඇත්තේය. සමජය පිළිබදව අළුත් චිත්‍රයක් මවා ගැනීමට සිදු වනු ඇත්තේය .

ඔබ , අප සියල්ලන් මෙම නව වහල් භාවය අවබෝධ කර ගනු ලබ්න්නේ නම්, බහුතර මිනිසුන් මෙම වහල්භාවයෙන් මිදීම උදෙසා පෙරට එනු  ලබන්නේය

පැරනි වහල් සමාජ ක්‍රමය තුල දී යකඩ දැම්වැල් , සහ කස පහර ලබා දීම මගින් වහලුන් පාලනය කළ නමුත් මෙම නූතන වහල් සමාජ ක්‍රමයේ වහල් හිමියන්  විසින් අනුගමනය කරනු ලබන්නේ ඊට ඉදුරාම වෙනස් ක්‍රමවේදයන් ය. නූතන වහල් සමාජ ක්‍රමයේ බහුතර පාලන මෙවලම් සකස් කොට ඇත්තේ ඉතාමත් සූක්ෂම අයුරකින් බව මාගේ අවබෝධයයි. ඔවුන් සතු බැංකු ජාලය හරහා ලෝකයේ සියළුම වටිනාකමකින් යුතු බහුතර භෞතික සම්පත් අත්පත් කර ගනිමින් සිටී . අවි නිෂ්පාදන ආයතනයන් වෙත මුදල් පොම්ප කරමින්  අවි නිෂ්පාදනය ඉහල නංවන අතරම සමාජ තලයන් හී මතාවාද සහ ගැටුම් ඇති කරමින් ඒ සමාජයන් වෙත අවි මිල දී ගැනීම උදෙසා ණය ලබා දෙමින් සිටී. ගැටුමේ දෙපාර්ෂවයන් විසින් ඔවුන්ගේ පැරැන්නන් විසින් ඉදිකළ , ගොඩ නැගූ බහුතර භෞතික සාධකයන් යුද්ධයේ නමින් විනාශ කළ පසු නැවත් ගොඩ නැගීම උදෙසා ද, ණය ලබා දෙනු ලබයි.

මේ නූතන යැයි කියා ගන්නා ලෝකයේ බහුතර ගැටුම් හී මූලයන් දෙස උවමනා වෙන් බලන්නේ නම් ඒ ගැටුම් මූලයන් හී බහුතරය , ජාති , වර්ණ , කුල , පාට , පක්ෂ , ආගමික,දේශසීම වැනි ගෝත්‍රික සහ වැඩවසම් මූලයන් බව අවබෝධ වනු නිසැකය.

නූතන වහල් හිමියන් විසින් යම් සමාජ පද්ධතියක ඇති කරනු ලබන ගැටුම් මගින් එම සමාඡය පාලනය කිරීමක් කරනු ලබනවාත් සමගම තම බැංකු පද්ධතිය තව , තවත් තර කර ගනු ලබන්නේය. එම සමාජ පද්ධතියේ අවුරුදු සිය දහස් ගණනක කාලයක් පුරාවට ගොඩ නගා ගෙන තිබූ භෞතික වටිනාකමකින් යුතු දෑ ඉතා කෙටි කාලයකින් තම බැංකු පද්ධතිය වෙත උරා ගනු ලබන්නේය . යම් සමාජ පද්ධතියක ගැටුමක් හට ගන්නා මූලික අවධියේම එම සමාජයේ ධනය  හිමි කර ගෙන සිටින පංතිය එම භූමියෙන් ඉවත් වන්නේ තමන් ගොඩ නගාගත් ඒ භෞතික වටිනාකමකින් යුතු දෑද සමගිනි. ඒවා සුරක්ෂිත කරනුයේ බැංකු පද්ධතිය තුලිනි. මේ ආකාරයට බෙදා පාලනය , අත්පත් කර ගැනීම සහ නතු කර ගැනීම  එකම චක්‍රයක් තුල බහුවිධ ආකාරයෙන් ක්‍රියාත්මක වීමක් නූතන වහල් සමාජ ක්‍රමයේ මූලික ලක්ෂණයක් ලෙස  අවබෝධ ක‍ොට ගත හැකිය.

මෙම නූතන වහලුන් බැද දමා ඇත්තේ නූතන තාක්ෂණ මෙවලම් මගිනි. මෙම නූතන තාක්ෂණ මෙවලම් අත් පත් කරගන්නා සාමාන්‍ය මිනිසා යනු මනසින් වැඩි වශයෙන්ම ගෝත්‍රික සහ වැඩවසම් මූලයන් හී පදනම්ව ගොඩ නැගූවෙකි.

රට , ජාතිය ,ආගම ,වර්ණය , කුලය ආදී වැඩවසම් සහ ගෝත්‍රික මූලයන් තුලින් ඔවුන් වෙලා පවතී  වහල් හිමියන් විසින් ඒ ප්‍රථමික මිනිසා පවත්වා ගැනීම උදෙසා  ජනමාධ්‍ය,අධ්‍යාපනය, ක්‍රීඩාව  ආදී හස්තයන් යොදා ගනු ලබයි.

එහෙත් අප අධෛර්යට පත් නොවිය යුතු සාධනීය පැත්තක් ද ඇත. එනම් මේ වන විට ක්‍රමයෙන් යුරෝ නම් ජාතියක් ගොඩ නැගීම වෙනුවෙන් අත්තිවාරම් වැටෙමින් පවතී. එය තවත් පුළුල් වෙමින් යුරෝසියා නම් වූ සංකල්පයක් සෙමෙන් නමුත් ක්‍රමයෙන් දළු ලමින් තිබේ. අපට මෙම සංකල්පයේ පිහිටා වමේ කාර්ය භාර්ය කුමක්දැයි වටහා ගැනීම වඩාත් යෝග්‍ය වන්නේ යැයි මාගේ යෝජනාවයි. අද දවසේ අපගේ වමේ කාර්ය විය යුත්තේ මේ ගෝලීය මිනිසා  ගොඩ නැගීම උදෙසා බව මාගේ අවබෝධයයි . අපි එකම මිනිස් ජාතියක් යැයි අපගේ කලාපීය මිනිසාට අවබෝධ කොට ලීම මේ මොහොතේ වමේ  පරම යුතුකම වන්නේය. රාජ්‍ය තුල ගොඩ නැගෙන වඩාත් ප්‍රජාතන්ත්‍රවාදී අරගලයන්ට සහය ලබා දෙන අතරේ සෑම වමේ පක්ෂයකම, සෑම වමේ කණ්ඩායමකම , සෑම වමේ මිනිසෙකුගේම කාර්ය විය යුත්තේ මේ ගෝලීය මිනිසා ගොඩ නැගීම උදෙසා අද , මේ මොහොතේ අප හුස්ම ගන්නා සමාජය තුල ක්‍රියාත්මක වීම බව මාගේ අදහසයි.

අජිත් දසනායක